b"\n_START_ARTICLE_\nTramada\n_START_PARAGRAPH_\nLa tramada era una forma de transport fluvial per a la conducci\xc3\xb3 dels troncs de fusta procedent de les tales de boscos i pinedes fins als llocs d'utilitzaci\xc3\xb3 d'aquesta fusta. Els troncs es transportaven per flotaci\xc3\xb3 condu\xc3\xafts per quadrilles de raiers. A la Pen\xc3\xadnsula Ib\xc3\xa8rica es va utilitzar aquest m\xc3\xa8tode de transport en els rius Ebre, Tajo, X\xc3\xbaquer, T\xc3\xbaria i Segura, principalment i en menor mesura en el Guadalquivir. Es t\xc3\xa9 const\xc3\xa0ncia documental d'aquestes conduccions ja al segle XVI, i es va perllongar el seu \xc3\xbas fins a mitjans del segle XX.\n_START_SECTION_\nEls raiers en la literatura i el cinema\n_START_PARAGRAPH_\nL'ofici de raier, a part de dur, era perill\xc3\xb3s. Crescudes inesperades del riu, passos compromesos i la pr\xc3\xb2pia perillositat d'anar al damunt dels troncs inestables, provocava nombrosos accidents i moltes v\xc3\xadctimes. Jos\xc3\xa9 Luis Sampedro ha deixat reflectida la vida d'aquests homes en la seva novel\xc2\xb7la El rio que nos lleva (1961), portada al cinema per Antonio del Real en 1989 (amb Alfredo Landa, Toni Peck, fill de Gregory Peck, Eulalia Ram\xc3\xb3n i Fernando Fern\xc3\xa1n G\xc3\xb3mez en el repartiment principal)."